ระเบียบคณะกรรมการป้องกันและปราบปรามการทุจริตในภาครัฐระเบียบคณะกรรมการป้องกันและปราบปรามการทุจริตในภาครัฐว่าด้วยหลักเกณฑ์และวิธีการให้รางวัลตอบแทนหรือประโยชน์อื่นใดสำหรับการให้ข้อมูลเกี่ยวกับการป้องกันและปราบปรามการทุจริตในภาครัฐพ.ศ. ๒๕๕๔ โดยที่เป็นการสมควรกำหนดให้มีหลักเกณฑ์และวิธีการเกี่ยวกับการให้รางวัลตอบแทนหรือประโยชน์อื่นใดแก่ผู้กล่าวหาผู้เสียหาย ผู้ทำคำร้อง ผู้ร้องทุกข์กล่าวโทษ ผู้ให้ถ้อยคำหรือผู้ที่แจ้งเบาะแสหรือข้อมูลใดเกี่ยวกับการทุจริตในภาครัฐหรือข้อมูลอื่นอันเป็นประโยชน์ต่อการดำเนินการตามกฎหมายว่าด้วยมาตรการของฝ่ายบริหารในการป้องกันและปราบปรามการทุจริตอาศัยอำนาจตามความในมาตรา ๔ วรรคสอง และมาตรา ๕๕แห่งพระราชบัญญัติมาตรการของฝ่ายบริหารในการป้องกันและปราบปรามการทุจริต พ.ศ. ๒๕๕๑คณะกรรมการ ป.ป.ท. จึงออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการป้องกันและปราบปรามการทุจริตในภาครัฐว่าด้วยหลักเกณฑ์และวิธีการให้รางวัลตอบแทนหรือประโยชน์อื่นใดสำหรับการให้ข้อมูลเกี่ยวกับการป้องกันและปราบปรามการทุจริตในภาครัฐพ.ศ. ๒๕๕๔ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้ประธานกรรมการ หมายความว่าประธานกรรมการป้องกันและปราบปรามการทุจริตในภาครัฐกรรมการ หมายความว่ากรรมการป้องกันและปราบปรามการทุจริตในภาครัฐและให้หมายความรวมถึงประธานกรรมการด้วยคณะอนุกรรมการ หมายความว่าคณะอนุกรรมการที่คณะกรรมการ ป.ป.ท. แต่งตั้งเพื่อดำเนินการตามกฎหมายว่าด้วยมาตรการของฝ่ายบริหารในการป้องกันและปราบปรามการทุจริตคณะอนุกรรมการพิจารณารางวัลตอบแทน หมายความว่าคณะอนุกรรมการพิจารณารางวัลตอบแทนหรือประโยชน์อื่นใดสำหรับการให้ข้อมูลเกี่ยวกับการป้องกันและปราบปรามการทุจริตในภาครัฐเลขาธิการ หมายความว่าเลขาธิการคณะกรรมการป้องกันและปราบปรามการทุจริตในภาครัฐสำนักงาน หมายความว่าสำนักงานคณะกรรมการป้องกันและปราบปรามการทุจริตในภาครัฐบุคคล หมายความว่า บุคคลธรรมดานิติบุคคล หน่วยงานของรัฐ องค์กรเอกชน คณะบุคคล ชมรมหรือกลุ่มของบุคคลที่เรียกชื่อเป็นอย่างอื่นโดยมีวัตถุประสงค์เพื่อประกอบกิจกรรมอย่างใดอย่างหนึ่งร่วมกันไม่ว่าจะมีฐานะเป็นนิติบุคคลหรือไม่ก็ตามข้อ ๔ ค่าใช้จ่ายเกี่ยวกับรางวัลตอบแทนหรือประโยชน์อื่นใดตามระเบียบนี้ให้เบิกจ่ายจากเงินงบประมาณของสำนักงานข้อ ๕ ให้คณะกรรมการป.ป.ท. รักษาการตามระเบียบนี้และให้มีอำนาจตีความหรือวินิจฉัยปัญหาเกี่ยวกับการปฏิบัติตามระเบียบนี้คำวินิจฉัยของคณะกรรมการ ป.ป.ท. ให้เป็นที่สุดหมวด ๑บุคคลที่จะได้รับการพิจารณาให้ได้รับรางวัลตอบแทนหรือประโยชน์อื่นใด ข้อ ๖ บุคคลที่จะได้รับการพิจารณาให้ได้รับรางวัลตอบแทนหรือประโยชน์อื่นใดจะต้องมีลักษณะดังนี้(๑) เป็นผู้กล่าวหา ผู้เสียหาย ผู้ทำคำร้อง ผู้ร้องทุกข์กล่าวโทษผู้ให้ถ้อยคำ หรือผู้ที่แจ้งเบาะแสหรือข้อมูล หรือดำเนินการอย่างใด ๆอันเป็นประโยชน์ต่อการป้องกันและปราบปรามการทุจริตในภาครัฐ(๒) เป็นบุคคลที่ได้เสนอความคิดเห็น ข้อเสนอแนะมาตรการในการป้องกันและปราบปรามการทุจริตในภาครัฐข้อ ๗ บุคคลที่จะได้รับการพิจารณาให้ได้รับรางวัลตอบแทนหรือประโยชน์อื่นใดตามข้อ๖ (๑) ต้องไม่มีลักษณะดังนี้(๑) เป็นผู้ที่มีส่วนร่วมกระทำความผิดในเรื่องที่ตนให้ถ้อยคำทำคำร้อง ร้องทุกข์กล่าวโทษแจ้งเบาะแส หรือให้ข้อมูล(๒)เคยได้รับรางวัลหรือประโยชน์อื่นใดจากการกระทำหรือการดำเนินการในเรื่องเดียวกันจากคณะกรรมการป.ป.ท.(๓) เป็นการกระทำที่เกิดจากการปฏิบัติหน้าที่ตามปกติข้อ ๘ บุคคลที่จะได้รับการพิจารณาให้ได้รับรางวัลตอบแทนหรือประโยชน์อื่นใดตามข้อ๖ (๒) ต้องไม่มีลักษณะดังนี้(๑) เป็นผู้ไม่ดำรงตนอยู่ในศีลธรรม(๒) เป็นผู้มีอำนาจหน้าที่เกี่ยวข้องกับการกระทำนั้น(๓) เป็นผู้มีส่วนได้เสียในการกระทำนั้นหมวด ๒การเสนอชื่อบุคคลที่สมควรได้รับรางวัลตอบแทนหรือประโยชน์อื่นใด ข้อ ๙ ผู้มีสิทธิเสนอชื่อบุคคลที่สมควรได้รับรางวัลตอบแทนหรือประโยชน์อื่นใดในการป้องกันและปราบปรามการทุจริตในภาครัฐได้แก่(๑) กรรมการ(๒) อนุกรรมการในคณะอนุกรรมการ(๓) พนักงาน ป.ป.ท. หรือเจ้าหน้าที่ ป.ป.ท.ข้อ ๑๐ การเสนอชื่อบุคคลที่สมควรได้รับรางวัลตอบแทนหรือประโยชน์อื่นใดให้เสนอรายชื่อต่อสำนักงานเพื่อให้คณะอนุกรรมการพิจารณารางวัลตอบแทนได้พิจารณาหรือตรวจสอบบุคคลที่ได้รับการเสนอชื่อข้อ ๑๑ ในการเสนอรายงานการไต่สวนข้อเท็จจริงคณะอนุกรรมการ พนักงาน ป.ป.ท. หรือเจ้าหน้าที่ ป.ป.ท. แล้วแต่กรณีอาจเสนอความเห็นว่าบุคคลใดได้กระทำการอันควรแก่การได้รับรางวัลตอบแทนหรือประโยชน์อื่นใดต่อคณะอนุกรรมการพิจารณารางวัลตอบแทนก็ได้ข้อ ๑๒ คณะอนุกรรมการพิจารณารางวัลตอบแทนอาจมอบหมายให้สำนักงานพนักงาน ป.ป.ท. หรือเจ้าหน้าที่ ป.ป.ท.ตรวจสอบบุคคลที่ได้รับการเสนอชื่อให้ได้รับรางวัลตอบแทนหรือประโยชน์อื่นใดให้เป็นไปตามระเบียบนี้แล้วเสนอความเห็นต่อคณะอนุกรรมการพิจารณารางวัลตอบแทนก็ได้หมวด ๓คณะอนุกรรมการพิจารณารางวัลตอบแทน ข้อ ๑๓ ให้คณะกรรมการป.ป.ท. แต่งตั้งคณะอนุกรรมการพิจารณารางวัลตอบแทน ประกอบด้วยกรรมการที่ได้รับมอบหมายเป็นประธาน เลขาธิการหรือรองเลขาธิการที่ได้รับมอบหมายหัวหน้าส่วนราชการในสำนักงานจำนวนไม่เกินสามคนและผู้ทรงคุณวุฒิที่คณะกรรมการ ป.ป.ท. แต่งตั้งอีกไม่เกินสามคนเป็นอนุกรรมการให้ผู้อำนวยการสำนักคุ้มครองและป้องกันเป็นอนุกรรมการและเลขานุการและให้คณะกรรมการ ป.ป.ท. แต่งตั้งพนักงาน ป.ป.ท. หรือเจ้าหน้าที่ ป.ป.ท.จำนวนไม่เกินสองคน เป็นผู้ช่วยเลขานุการข้อ ๑๔ การประชุมของคณะอนุกรรมการพิจารณารางวัลตอบแทนต้องมีอนุกรรมการมาประชุมไม่น้อยกว่ากึ่งหนึ่งของจำนวนอนุกรรมการทั้งหมดจึงจะเป็นองค์ประชุมถ้าประธานไม่อยู่ในที่ประชุมหรือไม่สามารถปฏิบัติหน้าที่ได้ให้อนุกรรมการที่มาประชุมเลือกอนุกรรมการคนหนึ่งทำหน้าที่เป็นประธานและมีอำนาจหน้าที่เช่นเดียวกับประธานการลงมติของที่ประชุมให้ถือเสียงข้างมากข้อ ๑๕ ให้คณะอนุกรรมการพิจารณารางวัลตอบแทนมีอำนาจหน้าที่ดังนี้(๑) พิจารณา เสนอความเห็นการให้รางวัลตอบแทนหรือประโยชน์อื่นใดต่อคณะกรรมการป.ป.ท.(๒) มอบหมายให้สำนักงาน พนักงาน ป.ป.ท. หรือเจ้าหน้าที่ ป.ป.ท.ตรวจสอบบุคคลที่ได้รับการเสนอชื่อ(๓) เรียกบุคคลที่เกี่ยวข้องมาชี้แจงข้อเท็จจริงและส่งมอบเอกสารที่อยู่ในความครอบครอง(๔) เสนอความเห็นต่อคณะกรรมการ ป.ป.ท. เพื่อระงับหรือรอการจ่ายรางวัลตอบแทนหรือประโยชน์อื่นใด(๕) ปฏิบัติการอื่นตามระเบียบนี้ หรือตามที่คณะกรรมการ ป.ป.ท.มอบหมายข้อ ๑๖ การพิจารณาบุคคลที่ได้รับการเสนอชื่อให้ได้รับรางวัลตอบแทนหรือประโยชน์อื่นใดคณะอนุกรรมการพิจารณารางวัลตอบแทนอาจขอให้ผู้ที่ได้รับการเสนอชื่อหรือผู้ที่เห็นสมควรมาให้คำอธิบายหรือชี้แจงเพิ่มเติมก็ได้หมวด ๔การพิจารณาให้รางวัลตอบแทนหรือประโยชน์อื่นใด ข้อ ๑๗ การพิจารณาให้รางวัลตอบแทนหรือประโยชน์อื่นใดแก่บุคคลตามข้อ๖ ซึ่งได้กระทำการใด ๆ อันเป็นประโยชน์ต่อการป้องกันและปราบปรามการทุจริตในภาครัฐมีลำดับชั้นดังนี้(๑) รางวัลเชิดชูเกียรติอันดับหนึ่ง(๒) รางวัลเชิดชูเกียรติอันดับสองการพิจารณาเพื่อจัดลำดับชั้นการให้รางวัลตอบแทนหรือประโยชน์อื่นใดตามวรรคหนึ่งให้คำนึงถึงความเสียสละระดับความยากของการกระทำที่เป็นประโยชน์ต่อการป้องกันและปราบปรามการทุจริตในภาครัฐประกอบด้วยข้อ ๑๘ การให้รางวัลตอบแทนหรือประโยชน์อื่นใดชั้นรางวัลเชิดชูเกียรติอันดับหนึ่งให้พิจารณาจากการกระทำหรือการดำเนินการซึ่งเป็นประโยชน์ต่อการป้องกันและปราบปรามการทุจริตในภาครัฐดังนี้(๑) เป็นผลให้คณะกรรมการ ป.ป.ท. มีมติว่าเจ้าหน้าที่ของรัฐกระทำความผิดทางวินัยหรือทางอาญาหรือทั้งทางวินัยและทางอาญา(๒) ดำเนินการหรือกระทำการใด ๆอันเป็นผลให้ได้ตัวผู้กระทำความผิดมาดำเนินคดีหรือลงโทษ(๓) สามารถบรรเทาความเสียหาย หรือป้องกันมิให้ผลประโยชน์ของรัฐสูญเสียไปหรือทำให้ทางราชการได้รับชดใช้ค่าเสียหายทางแพ่งซึ่งคำนวณเป็นเงินได้ตั้งแต่หนึ่งแสนบาทขึ้นไป(๔) เสนอความเห็นและให้ข้อเสนอแนะหรือมาตรการในการป้องกันการทุจริตในภาครัฐเป็นผลให้คณะรัฐมนตรีมีการดำเนินการหรือเป็นผลให้มีการนำไปปฏิบัติเพื่อป้องกันและปราบปรามการทุจริตในภาครัฐการพิจารณารางวัลตอบแทนการกระทำอันเป็นประโยชน์ต่อการป้องกันและปราบปรามการทุจริตในภาครัฐชั้นรางวัลเชิดชูเกียรติอันดับหนึ่งให้มอบรางวัลเชิดชูเกียรติพร้อมใบประกาศเกียรติคุณโดยอาจมีเงินรางวัลด้วยก็ได้แต่ต้องไม่เกินหนึ่งหมื่นบาทข้อ ๑๙ การให้รางวัลตอบแทนหรือประโยชน์อื่นใดชั้นรางวัลเชิดชูเกียรติอันดับสองให้พิจารณาจากการกระทำหรือการดำเนินการซึ่งเป็นประโยชน์ต่อการป้องกันและปราบปรามการทุจริตในภาครัฐตามข้อ๑๘ แต่ยังไม่ถึงเกณฑ์ที่กำหนดให้เป็นการกระทำอันเป็นประโยชน์ต่อการป้องกันและปราบปรามการทุจริตในภาครัฐชั้นรางวัลเชิดชูเกียรติอันดับหนึ่งการพิจารณารางวัลตอบแทนการกระทำอันเป็นประโยชน์ต่อการป้องกันและปราบปรามการทุจริตในภาครัฐชั้นรางวัลเชิดชูเกียรติอันดับสองให้มอบรางวัลเชิดชูเกียรติพร้อมใบประกาศเกียรติคุณโดยอาจมีเงินรางวัลด้วยก็ได้ แต่ต้องไม่เกินห้าพันบาทข้อ ๒๐ คณะอนุกรรมการพิจารณารางวัลตอบแทนอาจนำสิทธิประโยชน์อื่นใดตามกฎหมายอื่นมาพิจารณาเพื่อเสนอขอรับสิทธิประโยชน์ดังกล่าวให้แก่บุคคลตามข้อ๖ ด้วยก็ได้ข้อ ๒๑ เมื่อคณะอนุกรรมการพิจารณารางวัลตอบแทนมีมติเห็นสมควรมอบรางวัลตอบแทนหรือประโยชน์อื่นใดแก่บุคคลตามข้อ๖ ซึ่งได้ให้ถ้อยคำ หรือแจ้งเบาะแสหรือข้อมูล หรือกระทำการใด ๆ อันเป็นประโยชน์ต่อการป้องกันและปราบปรามการทุจริตในภาครัฐให้เสนอชื่อและการกระทำนั้นเพื่อขอความเห็นชอบต่อคณะกรรมการ ป.ป.ท.มติคณะกรรมการ ป.ป.ท. ตามวรรคหนึ่งให้ถือเป็นที่สุดข้อ ๒๒ ในการพิจารณารายงานการไต่สวนข้อเท็จจริงคณะกรรมการ ป.ป.ท.อาจมีมติจัดให้มีรางวัลตอบแทนหรือประโยชน์อื่นใดแก่บุคคลซึ่งได้ให้ถ้อยคำหรือแจ้งเบาะแส หรือข้อมูล หรือกระทำการใด ๆอันเป็นประโยชน์ต่อการป้องกันและปราบปรามการทุจริตในภาครัฐตามที่เห็นสมควรก็ได้ให้นำความในข้อ ๑๒ และข้อ ๑๖มาใช้บังคับแก่การพิจารณาดำเนินการของคณะกรรมการ ป.ป.ท. โดยอนุโลมหมวด ๕การขอรับรางวัลตอบแทนหรือประโยชน์อื่นใด ข้อ ๒๓ เมื่อคณะกรรมการป.ป.ท. มีมติเห็นสมควรมอบรางวัลตอบแทนหรือประโยชน์อื่นใดแก่บุคคลตามข้อ ๖ แล้วให้เลขาธิการแจ้งบุคคลดังกล่าวทราบภายในสามสิบวันนับแต่วันที่คณะกรรมการ ป.ป.ท.มีมติ เพื่อขอรับรางวัลตอบแทนหรือประโยชน์อื่นใดตามแบบที่คณะกรรมการ ป.ป.ท. กำหนดกรณีบุคคลตามข้อ ๖ ถึงแก่ความตายให้ทายาทโดยธรรมมีสิทธิได้รับรางวัลตอบแทนหรือประโยชน์อื่นใดด้วย โดยให้นำประมวลกฎหมายแพ่งและพาณิชย์มาใช้บังคับโดยอนุโลมบทเฉพาะกาล ข้อ ๒๔ การดำเนินการใดๆ ของบุคคลตามข้อ ๖ซึ่งเป็นประโยชน์ต่อการป้องกันและปราบปรามการทุจริตในภาครัฐและเกิดขึ้นก่อนที่ระเบียบนี้มีผลใช้บังคับให้มีสิทธิได้รับรางวัลตอบแทนหรือประโยชน์อื่นใดตามระเบียบนี้ด้วยประกาศณ วันที่ ๑๓ ธันวาคม พ.ศ. ๒๕๕๔โสภณ จันเทรมะประธานกรรมการป้องกันและปราบปรามการทุจริตในภาครัฐปริยานุช/ผู้จัดทำ๙ มกราคม ๒๕๕๕ณัฐพร/ผู้ตรวจ๙ มกราคม ๒๕๕๕[๑] ราชกิจจานุเบกษาเล่ม ๑๒๘/ตอนที่ ๙๖ ก/หน้า ๓๒/๓๐ ธันวาคม ๒๕๕๔